CELEX: C2006/190/07
Language: et
Date: 2006-08-12 00:00:00
Title: Kohtuasi C-466/04: Euroopa Kohtu (esimene koda) 15. juuni 2006.  aasta otsus (Tribunal Superior de Justicia de Cantabria, Santander (Hispaania) eelotsusetaotlus) — Manuel Acereda Herrera versus Servicio Cántabro de Salud (Sotsiaalkindlustus — Teises liikmesriigis tekkinud ravikulud — Sõidu-, elamis- ja ülalpidamiskulud — Määruse (EMÜ) nr 1408/71 artikkel 22)

12.8.2006   
            
            
               ET
            
            
               Euroopa Liidu Teataja
            
            
               C 190/4
            
         Euroopa Kohtu (esimene koda) 15. juuni 2006. aasta otsus (Tribunal Superior de Justicia de Cantabria, Santander (Hispaania) eelotsusetaotlus) — Manuel Acereda Herrera versus Servicio Cántabro de Salud
   (Kohtuasi C-466/04) (1)
   
   (Sotsiaalkindlustus - Teises liikmesriigis tekkinud ravikulud - Sõidu-, elamis- ja ülalpidamiskulud - Määruse (EMÜ) nr 1408/71 artikkel 22)
   (2006/C 190/07)
   Kohtumenetluse keel: hispaania
   Eelotsusetaotluse esitanud kohus
   Tribunal Superior de Justicia de Cantabria, Santander
   Põhikohtuasja pooled
   
      Hageja: Manuel Acereda Herrera
   
      Kostja: Servicio Cántabro de Salud
   Kohtuasja ese
   Eelotsusetaotlus — Tribunal Superior de Justicia de Cantabria, Santander — Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja ajakohastatud nõukogu 2. detsembri 1996. aasta määrusega (EÜ) nr 118/97 (EÜT, L 28, lk 1), artikli 22 lõike 1 punkti c ja artikli 36 tõlgendamine — Sõidu- ja elamiskulude hüvitamine ravi saamise eesmärgil välismaale minemise loa andnud asutuse poolt — EÜ artiklid 10 ja 249 — Lisaks määruse nr 1408/71 (muudetud kujul) artikliga 27 antud õigustele täiendavaid õigusi andva siseriikliku õigusnormi kooskõla ühenduse õigusega — Teenuste vaba liikumine — Diskrimineerimine kodakondsuse alusel — Siseriikliku õigusnormi kooskõla EÜ artiklitega 81, 82 ja 87
   Resolutiivosa
   
               1.
            
            
               Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja ajakohastatud nõukogu 2. detsembri 1996. aasta määrusega (EÜ) nr 118/97, artikli 22 lõike 1 punkti c, lõiget 2 ja artiklit 36 tuleb tõlgendada selliselt, et kindlustatul, kes sai pädevalt asutuselt loa minna tema tervislikule seisundile vastava ravi saamise eesmärgil teise liikmesriigi territooriumile, ei ole õigust ravi eesmärgil toimunud reisiga seotud tema enda ja teda saatva isiku poolt selle liikmesriigi territooriumil kantud sõidu-, elamis- ja ülalpidamiskulude hüvitamisele nimetatud asutuse arvel, välja arvatud kindlustatud isiku elamis- ja ülalpidamiskulud selles haiglas.
            
         
               2.
            
            
               Siseriiklik õigusnorm, mis annab lisaks määruse nr 1408/71, muudetud ja ajakohastatud määrusega nr 118/97, artiklis 22 lõikes 1 sätestatule täiendavad õigused hüvitistele selle artikli lõike 1 punktis a nimetatud juhul, kuid selle lõike punktis c nimetatud juhul mitte, ei kahjusta selle sätte vahetut õigusmõju ega riku EÜ artiklist 10 tulenevat lojaalse koostöö põhimõtet.
            
         
      (1)  ELT C 19, 22.1.2005.